b'\n_START_ARTICLE_\nCentre Bell\n_START_PARAGRAPH_\nCentre Bell, prije poznata kao Centre Molson je dom hokeja\xc5\xa1kog tima Montreal Canadiens (Canadiens de Montr\xc3\xa9al) koji su prvu utakmicu u ovom sportskom centru odigrali 16. o\xc5\xbeujka 1996. ugostiv\xc5\xa1i New York Rangers._NEWLINE_Izgradnja je po\xc4\x8dela 22. lipnja 1993. godine, a otvorena je na dan odigravanja spomenute utakmice. Prvotno ime je dobila po pivovari Molson koja je bila ve\xc4\x87inski vlasnik Canadiensa u to vrijeme._NEWLINE_Osim hokeja\xc5\xa1kih utakmica u dvorani se odr\xc5\xbeavaju koncerti, boks, profesionalno hrvanje i mnogo toga jo\xc5\xa1. Dvije od tri finalne utakmice Svjetskog hokeja\xc5\xa1kog kupa 1996. godine odr\xc5\xbeane su u ovoj dvorani._NEWLINE_Kapacitet arene je 21,273 mjesta za hokeja\xc5\xa1ku utakmicu.'